**Zapisnik sa 10. sjednice školskog odbora održane elektroničkim putem**

Sjednica je održana elektroničkim putem u ponedjeljak, 9.5. 2022. godine od 10,30 do 19,30 sati.

Nazočni: Silvija Jeromela Obrovac, Marko Jelenić, Goran Doblanović, Noel Šuran, Igor Macan, Jasmina Bratičić, Matea Stanić, Viviana Kozina.

**DNEVNI RED SJEDNICE:**

1. Usvajanje zapisnika s prethodne sjednice Školskog odbora
2. Donošenje novog Pravilnika o načinu ostvarivanja i korištenja vlastitih i namjenskih prihoda Osnovne škole Svetvinčenat

Primjedbi na dnevni red nije bilo

**Ad1) Usvajanje zapisnika s prethodne sjednice Školskog odbora**

Prethodna sjednica Školskog odbora održana je 29.4 .2022. godine i članovi Školskog odbora na prijedlog ravnateljice dali su suglasnost za zapošljavanje Jadranke Zulijan na radno mjesto kuharice na puno i neodređeno vrijeme ( 40 sati tjedno), te također na prijedlog ravnateljice ( koja je prihvatila prijedlog Povjerenstva za provedbu Natječaja za učitelja/icu geografije), članovi Školskog odbora dali su suglasnost za zapošljavanjem Tine Bertetić na mjesto učiteljice geografije po objavljenom natječaju na određeno i nepuno radno vrijeme (od 14 sati tjedno) do pet mjeseci ( budući da se radi o nestručnoj zamjeni). Novi natječaj za radno mjesto učitelja/ice geografije biti će raspisan u kolovozu 2022. godine.

*Svi članovi Školskog odbora prihvaćaju Zapisnik sa prethodne sjednice Školskog odbora.*

**Ad2) Donošenje novog Pravilnika o načinu ostvarivanja i korištenja vlastitih i namjenskih prihoda Osnovne škole Svetvinčenat**

Župan Istarske županije dana 11. studenog 2021. godine donio je Pravilnik o mjerilima i načinu korištenja vlastitih i namjenskih prihoda osnovnih i srednjih škola, učeničkih domova i visokih učilišta čiji je osnivač Istarska županija. Osnovna škola Svetvinčenat ima Pravilnik o načinu ostvarivanja i korištenja vlastitih i namjenskih prihoda Osnovne škole Svetvinčenat koji je donio Školski odbor na sjednici održanoj dana 2. lipnja 2020. godine. Zbog izmjene i preformuliranja pojedinih izraza, kao i proširenja određenih odredbi Pravilnika ukazala se potreba za izmjenama, i to:

Članak 1.- preformulira se; Članak 2. i 3. - proširuju se; Članak 4.-7. preformulira se i u nekim dijelovima proširuju.

U privitku maila su članovi Školskog odbora dobili Pravilnik Istarske županije, trenutni Pravilnik koji je na snazi u Osnovnoj školi Svetvinčenat, te prijedlog novog Pravilnika.

*Članovi Školskog odbora pogledali su prijedlog izmjena i dopuna i dali su suglasnost za donošenje novog Pravilnika za našu Školu.*

Zapisničar:

Dr. sc. Viviana Kozina

 Predsjednik Školskog odbora:

 Dr. sc. Marko Jelenić

KLASA:007-04/22-02/03

URBROJ:2168/07-06-22-02

U Svetvinčentu, 9.5.2022. godine.